Държавен вестник, бр. 11, 2026 г., стр. 47

БРОЙ  11	
Д Ъ Р Ж А В Е Н  В Е С Т Н И К 	
СТР.  47   
 
 
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени/степен на професионална квалификация 
съгласно Закона за професионалното образование и обучение. 
За придобиване на първа, втора, трета и четвърта степен на професионална квалификация 
по професията „Ресторантьорство и кетъринг“ от Списъка на професиите за професионално 
образование и обучение, утвърден от министъра на образованието и науката със Заповед № 
РД09-2230 от 09.08.2024 г., изискванията за входящото минимално образователно равнище към 
кандидатите са: 
1.1.1. За придобиване на първа степен на професионална квалификация:  
 за лица, навършили 16 години – завършен начален етап на основно образование или 
успешно завършен курс за ограмотяване, организиран от училища в системата на 
предучилищното и училищното образование по реда на Закона за насърчаване на заетостта или 
на Закона за предучилищното и училищното образование или валидирани компетентности за 
начален етап на основно образование по чл. 167, ал. 1, т. 4 от Закона за предучилищното и 
училищното образование. 
1.1.2. За придобиване на втора степен на професионална квалификация:  
 за лица, навършили 16 години – завършен първи гимназиален етап.  
1.1.3. За придобиване на трета степен на професионална квалификация: 
 за ученици – завършено основно образование; 
 за лица, навършили 16 години – придобито право за явяване на държавни зрелостни 
изпити или завършено средно образование. 
1.1.4. За придобиване на четвърта степен на професионална квалификация – завършено 
средно образование. 
Изискването за входящо квалификационно равнище при продължаващо професионално 
обучение за придобиване на първа, втора и трета степен на професионална квалификация е 
придобита квалификация съответно по част от професията, първа или втора степен на 
професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
Професията „Ресторантьорство и кетъринг“ обхваща умения за планиране, организиране 
и контрол по приготвяне, сервиране и организиране на предлагането на храни и напитки както 
в заведения за хранене и развлечения (ресторанти, заведения за бързо обслужване, питейни 
заведения, кафе-сладкарници, барове), така и в заведения за хранене и развлечения към местата 
за настаняване, кетъринг фирми и фирми, организиращи събития. Практикуването на тази 
професия изисква комплекс от знания, умения и компетенции в областта на кулинарната 
технология, обслужването в заведения за хранене и развлечения, сомелиерство, барово 
обслужване,  комуникативни умения, включително на чужд език и организационен потенциал. 
Дейностите се изпълняват предимно в екип и са подчинени на стриктни хигиенни, технологични 
и етични норми. 
2.1. Първа степен на професионална квалификация по професията 
Лицата с първа степен на професионална квалификация по професия „Ресторантьорство 
и кетъринг“ подпомагат основните дейности в кухнята, търговската зала, бара и при кетъринг. 
Те участват в различни етапи от дейностите в кухнята – съхранение на храни и продукти, 
предварителна обработка на храни, в търговската зала вземат участие в подготовка на залата